REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 06-2/215-21

26. maj 2021. godine

B e o g r a d

Z A P I S N I K

18. SEDNICE ODBORA ZA KULTURU I INFORMISANjE

NARODNE SKUPŠTINE REPUBLIKE SRBIJE,

ODRŽANE 25. MAJA 2021. GODINE

Sednica je počela u 12,00 časova.

Sednicom je predsedavala Sandra Božić, predsednik Odbora.

Sednici su prisustvovali: Sandra Božić, Vuk Mirčetić, Lav Grigorije Pajkić, prof. dr Marko Atlagić, Jovan Kolundžija, Aleksandar Čotrić, Miloš Terzić, Milica Obradović, Snežana Paunović, Rozalija Ekres i Željko Tomić, članovi Odbora.

Sednici su prisustvovali: Nebojša Bakarec (Ivan Tasovac) i Zoran Tomić (mr Jadranka Jovanović), zamenici članova Odbora.

Sednici nisu prisustvovali: Milena Popović, Jelica Sretenović, Mira Petrović i Nataša Mihailović Vacić, kao ni njihovi zamenici.

Na predlog predsedavajućeg, članovi Odbora su, većinom glasova (12 za, jedan član nije glasao) usvojili sledeći

D n e v n i r e d

1. Odlučivanje o pokretanju postupka za predlaganje kandidata za člana Saveta Regulatornog tela za elektronske medije koje predlažu udruženja filmskih, scenskih i dramskih umetnika i udruženja kompozitora u Republici Srbiji.

PRVA TAČKA DNEVNOG REDA: Odlučivanje o pokretanju postupka za predlaganje kandidata za člana Saveta Regulatornog tela za elektronske medije koje predlažu udruženja filmskih, scenskih i dramskih umetnika i udruženja kompozitora u Republici Srbiji.

U uvodnim napomenama, predsednik Odbora Sandra Božić, obavestila je prisutne članove da je Odbor za kulturu i informisanje 15. aprila 2021. godine primio dopis Regulatornog tela za elektronske medije, u kojem se navodi da je član Saveta Regulatora, gospodin Zoran Simjanović, predložen od strane udruženja filmskih, scenskih i dramskih umetnika i udruženja kompozitora u Republici Srbiji, preminuo 11. aprila 2021. godine.

Podsetila je članove Odbora na odredbe člana 10. stav 1. Zakona o elektronskim medijima, kojim je propisano da nadležna služba Narodne skupštine objavljuje javni poziv za predlaganje kandidata za člana saveta Regulatora.

U daljem izlaganju, Sandra Božić je upoznala članove Odbora sa postupkom predlaganja članova Saveta Regulatornog tela za elektronske medije i predložila da Odbor donese Odluku o pokretanju postupka za predlaganje kandidata za izbor članova Saveta Regulatora, kako bi se otpočeo postupak predlaganja kandidata za izbor člana Saveta Regulatornog tela za elektronske medije.

Nije bilo diskusije.

Odbor je, većinom glasova (12 za, jedan član nije glasao), doneo Odluku o pokretanju postupka za predlaganje kandidata za članove Saveta Regulatornog tela za elektronske medije.

Odbor je, jednoglasno, utvrdio tekst Javnog poziva za predlaganje kandidata za izbor člana Saveta Regulatornog tela za elektronske medije.

Sandra Božić je obavestila članove Odbora da će Javni poziv, u skladu sa članom 10. Zakona o elektronskim medijima, biti objavljen u „Službenom glasniku Republike Srbije“, dnevnom listu „Politika“ kao i na internet stranici Narodne skupštine.

Sednica je završena u 12,05 časova.

SEKRETAR PREDSEDNIK

Dana Gak Sandra Božić